Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_1922019/Asumisen_ja_toimintaympariston_palvelual(18333)
Timestamp: 2019-11-15 03:39:49+00:00
Document Index: 16009464

Matched Legal Cases: ['§ 37', 'kko ', '§ 25', '§ 26', '§ 27', '§ 28', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 38']

Asumisen ja toimintaympäristön palvelualueen toimintasääntö 2019 | Mikkeli
Asumisen ja toimintaympäristön palvelualueen toimintasääntö 2019
Kaupunkiympäristölautakunta, kokous 19.2.2019
§ 37 Asumisen ja toimintaympäristön palvelualueen toimintasääntö 2019
Asumisen ja toimintaympäristön palvelualueelle laadittiin uusi toimintasääntö, joka hyväksyttiin kaupunkiympäristölautakunnassa 20.6.2017 ja lupa- ja valvontajaostossa 29.6.2017. Toimintasääntöä on päivitetty lautakunnan päätöksellä 19.12.2017. Tavoitteena on ollut delegoida päätösvaltaa viranhaltijoille kaikissa niissä tapauksissa, joissa se on perusteltua ja mahdollista. Etenkin kaupunkiympäristölautakunnan tehtäväkenttä on niin laaja, että kokousten asiamäärä kasvaisi kohtuuttoman suureksi ja asioiden käsittely muodostuisi hitaaksi, ellei tehtäviä olisi delegoitu viranhaltijoille aikaisempaa enemmän. Kaupunkiympäristölautakunnalle siirtyivät entisen teknisen lautakunnan ja sen jaoston tehtävät, maaseutu- ja tielautakunnan tehtävät yksityistielain mukaisia toimituksia lukuun ottamatta sekä entisen rakennuslautakunnan hallinnolliset tehtävät sekä jätehuoltoviranomaisen tehtävät. Lupa- ja valvontajaosto käsittelee lähinnä rakentamiseen liittyviä lupa-, valvonta ja pakkokeinoasioita sekä yksityistielain mukaisia toimituksia. Lautakunnalla on edelleen otto-oikeus valtaosaan viranhaltijapäätöksistä ja lähes kaikista asioista muutoksenhaku tapahtuu toimielimelle tehtävällä oikaisuvaatimuksella.
Suurin osa muutoksista johtuu palvelualueen virkaorganisaation sisäisistä järjestelyistä. Niillä on järjestelty viranhaltijoiden keskinäistä toimivaltaa aikaisempaa tarkoituksenmukaisemmaksi ja toimivammaksi ja vastaamaan uutta organisaatiorakennetta. Näillä sisäisillä muutoksilla ei ole siirretty toimielinten päätösvaltaa viranhaltijoille. Päätösvaltaa käyttävien viranhaltijoiden sijaisuudet on nyt määritetty toimintasäännössä eikä sijaisuuksista tarvitse tehdä erillisiä päätöksiä.
Maankäyttö- ja rakennuslain mukaisten poikkeamispäätösten ja suunnittelutarveratkaisujen osalta päätösvalta on selvyyden ja yhtenäisen linja turvaamiseksi haluttu palauttaa yhdelle ennalta nimetylle viranhaltijalle (kaavoitusinsinööri), kun nykyisin kaavoituspäällikkö päättää toimivallan jakamisesta tapauskohtaisesti. Kaavoitusinsinööri sijoitetaan organisaatiossa rakennusvalvontaan, jolloin kaikki rakentamiseen liittyvät lupa- ja valvonta-asiat ovat saman tulosalueen alla. Poikkeamisista kuullaan kaupunkisuunnittelua.
Vuokraus- ja käyttöpalveluiden palvelupäällikön tehtäviin siirretään aiemmin kiinteistöjohtajan päätösvaltaan kuulunut asunto-osakkeiden, rakennusten ja muun vastaavan irtaimen omaisuuden myynnistä päättäminen, omaisuuden arvo on kaupungin hankintasäännön mukaisesti enintään 100 000 euroa. Jos arvo on enintään 300 000, päätösvalta on teknisellä johtajalla. Tilapalvelut keskittyy jatkossa kaupungin omistaman ja hallitseman rakennuskannan ja toimitilojen hankkimiseen ja ylläpitoon.
Allekirjoitusoikeus rakentamiseen liittyvissä lupa- tai hyväksyntähakemuksissa ja ilmoituksissa sekä avustushakemuksissa on jatkossa selvyyden vuoksi vain palvelualuejohtajalla.
Rakennusvalvonnan osalta kaikki lupapäätökset on tähän asti tehnyt johtava rakennustarkastaja, mutta työmäärää ja vastuuta on pakko jakaa niin, että alle 500 neliömetrin kokoiset hankkeet, joissa ei poiketa kaava- tai muista määräyksistä, tulevat kaikkien rakennustarkastajien päätettäväksi lupa- ja valvontajaoston vahvistaman aluejaon mukaisesti. Lvi-tarkastajan päätösvaltaan kuuluvat asiat on siirretty omaksi kohdakseen.
Lupa- ja valvontajaostolle kaupungin hallintosäännön mukaan kuuluvaa toimivaltaa on delegoitu viranhaltijoille toimintasäännön kohdissa 3.3. ja 5.7. Niiden osalta toimintasääntö edellyttää myös jaoston hyväksyntää. Jaosto käsittelee toimintasääntöä omalta osaltaan 21.2.2019.
Sellaiset asiat, jotka ovat jo vireillä ja valmistelussa toimintasäännnön muutosten tullessa voimaan, käsittelee ja päättää se viranhaltija, jonka päätösvaltaan asia kuului vireilletuloaikana.
Niitä viranhaltijoita, joiden päätösvaltaan ja toimenkuvaan toimintasäännön muutoksilla on merkittävä vaikutus, on kuultu valmistelun yhteydessä.
Liitteenä on esitys uudeksi toimintasäännöksi sekä nykyinen toimintasääntö, johon esitetyt muutokset on merkitty keltaisella pohjalla.
Kaupunkiympäristölautakunta päättää hyväksyä asumisen ja toimintaympäristön palvelualueen toimintasäännön liitteenä olevassa muodossa ja määrää, että uutta toimintasääntöä noudatetaan 1.3.2019 alkaen kuitenkin niin, että ennen tätä päivää vireille tulleet asiat päättää se viranhaltija, jolle toimivalta on kuulunut asian tullessa vireille.
Asumisen ja toimintaympäristön palvelualueen tulosalueet ja tulosyksiköt
Liite Kyltk Asumisen ja toimintaympäristön palvelualueen toimintasääntö 2019.pdf (pdf, 380 kt)
Liite Kyltk Asumisen ja toimintaympäristön palvelualueen toimintasääntö 2019 korjattu.pdf (pdf, 387 kt)
§ 25 Viranhaltijoiden päätösten otto-oikeus
§ 26 Mikkelin kaupungin infran konsulttipalveluiden puitejärjestely 2019-2021, optio 2 v
§ 27 Mikkelin kaupungin asfaltointityöt vuonna 2019 ja 2020 sekä mahdolliset optiovuodet 2021 ja 2022 (2v + 1v + 1v)
§ 28 Mikkelin kaupungin kunnallisteknisten- ja viherrakennustöiden puitejärjestely 2019-2021, optio 1v + 1v
§ 29 Asia poistettiin esityslistalta
§ 30 Asemakaavan muutos Mikkelin kaupungin 16. kaupunginosa (Urpola) / Urpolan koulu
§ 31 Torisäännön tarkastaminen
§ 32 Toritaksan uudistaminen vuodelle 2019
§ 33 Kaupunkiympäristölautakunnan toimintakertomus 2018
§ 34 Aiemmin vuokrattuna olleiden tonttien myyminen / siirtymäajan säännösten soveltaminen
§ 35 Tontin 491-21-2-1 myyminen / Asunto Oy Säästösiekkilä
§ 36 Määräalan myyminen tilasta 491-417-3-204/SBS Kiinteistöt Oy
§ 38 Vammaisneuvoston aloite liikennevalojen ääniohjauksen puutteista kaupunkiympäristölautakunnalle